19_3de | eindtyd-gebeure
19. GOD SE 3 LAASTE WAARSKUWINGS - DIE DERDE ENGEL SE BOODSKAP
GOD SE LAASTE WAARSKUWING TOT DIE MENS "KOM UIT HAAR UIT - MY VOLK!"
KERN VAN DIE EERSTE ENGEL SE BOODSKAP - OPENB 14:6,7
Die 1ste Engel se boodskap bevat die kern van God se laaste oproep tot die mensdom:
 Dit bevat die ewige Evangelie vanaf Adam en Eva, dwarsdeur die geskiedenis, tot op ons tyd. Dieselfde verlossingsplan geld vir almal - Jesus Christus as Lam van God wat die sonde van die wêreld wegneem.
 Terselfdertyd is dit ook 'n Oordeelsboodskap vir die hele wêreld. Almal moet hulle van die sonde bekeer tot die Lewende God, omdat Hy die wêreld in geregtigheid gaan oordeel om sodoende 'n ewige koninkryk op te rig wat deur geregtigheid regeer sal word.
 Dit is 'n oproep tot Skepper-aanbidding wat deur die onderhouding van die Sewendedag Sabbat (Saterdag) gesimboliseer word. Die Sabbat is die Teken dat die Skepper-God die Heerser van die Heelal, is. Deur Sabbatsonderhouding gee ons te kenne dat die Skepper ons Meester en Verlosser is.
KERN VAN DIE TWEEDE ENGEL SE BOODSKAP - OPENB 14:8
Babilon aan die einde van die Tyd, is 'n drievoudige godsdiensstelsel wat bestaan uit die Draak (Spiritisme), die Dier (Katolisisme) en die tweede Dier / Valse profeet (Afvallige Protestantisme).
 Die oomblik wat die finale boodskap van die drie engele soos in Openb 14:6-12 verwerp word, ter wille van menslike Tradisies, gaan die boodskap uit: "Geval, geval het Babilon."
 Weens die volgehoue aanvaarding van valse leringe (Tradisies van mense), erken die mensdom daardeur vir Satan as heer en meester van hulle harte. (Openb 18:1-3).
 Spiritisme is die direkte misleiding van Satan self. Die Pousdom het alreeds geval deur samewerking met Spiritisme.
Elaine, 'n gewese bruid van Satan het die volgende gesê: "Ek het spoedig gevorder tot die posisie as hoofbruid van Satan en my verantwoordelikhede het ook toegeneem..."
"Ek het ook heelwat besoeke na ander lande afgelê. Ek was na Mekka, Israel, Egipte, asook die Vatikaan in Rome om die Pous te ontmoet. Al my besoeke was met die doel om Satan se programme met Sataniste in ander lande te koördineer... Die Pous het presies geweet wie ek was. Ons het baie nou saamgewerk met die Katolieke (veral die Jesuïete) en die top struktuur van die Vrymesselaars." Rebecca Brown, MD. He Came to set the Captives free, Chick Publications, Chino, 17de druk, 1986, bl 62,63.
 Sodra Protestante met die Pousdom hande vat om haar valse leringe te onderskryf, nadat die waarheid van die 1ste Engel se boodskap aan hulle verkondig is, kan daar met reg gesê word dat Protestantisme geval het! Dit bring ons by die 3de en laaste engel se boodskap.
KERN VAN DIE DERDE ENGEL SE BOODSKAP - OPENB 14:9-11
Net soos die twee vorige engele-boodskape, waarsku God ons teen Babilon se afvalligheid. Die 3de engel waarsku ons teen die merk van die Dier. Deur die Dier (Pousdom) se merk te aanvaar, word sy gesag aanvaar en daarmee saam, die straf wat hy gaan ontvang.
Om die merkteken van die Dier beter te verstaan, sal dit raadsaam wees om eers na die merkteken of seël van God te kyk, en daarna die merkteken van die Dier van nader te beskou.